Yigal Allon

Jigal ALLON (, naskiĝis  la 10-an de oktobro 1918 en Kfar Tabor en Galileo, mortis la 29-an de februaro 1980 en Afula) estis israela politikisto, komandanto de la Palmaĥ, kaj generalo en la Israela Defendtrupo. Li estis longdaŭra membro de la Kneset kaj servis kiel vic-ĉefministro, kelkajn fojojn kiel ministro kaj mallongdaŭre servis kiel provizora ĉefministro. 

La Plano Allon por dividi Cisjordanion estas nomita laŭ li.

 Vivo kaj laboro 

 Fono 
Lia patro enmigris al Palestino en 1890.  En 1937, Jigal Allon studentiĝis ĉe Kadoorie kampara kolegio, kaj li tiam helpis fondi la judan kibucon Ginosar. Allon estis edziĝinta al Ruth.

 Milito 
Allon komandis unuon en la Haganah, kaj poste li komandis patrolon en Palestino dum la arabaj tumultoj inter 1936 kaj 1939. En 1941, Allon estis unu el la fondintoj de la batalema grupo Palmaĥ.

En 1941, Allon partoprenis en la brit-gvidita invado de Libano kaj Sirio. Kiel komandanto en Palmaĥ, Allon respondecis interalie pri israela atako dum la nokto inter 18 kaj 19 decembro 1947, kiu okazis proksime de la libana limo. En la atako, pluraj civilaj palestinaj domoj estis krevigitaj, kaj dekduo civiluloj, plejparte virinoj kaj infanoj, estis mortigitaj.

Dum la Araba-Israela-Milito de 1948, Allon gvidis plurajn gravajn armeajn operaciojn en plurajn frontojn. La 25an de oktobro 1949, dum Allon estis el la lando, li estis anstataŭigita per Moŝe Dajan. La plej multaj el liaj staboficiroj eksiĝis en protesto ĉe tiu decido. Allon retiriĝis de aktiva deĵoro en 1950.

 Politiko 
En la jaroj 1950-1952, Allon studis filozofion kaj historion en St Antony's College en Oksfordo. 

Post sia armea kariero, Allon eniris politikon. Li iĝis eminenta gvidanto en la partio Ahdut HaAvoda, kaj li estis elektita al la Kneset en 1955, kie li deĵoris ĝis sia morto en februaro 1980.

Allon estis membro de pluraj politikaj komisionoj en Israelo, inkluzive de la justeca komisiono, la komisiono por eduko kaj kulturo, same kiel en la israela Eksterafera Ministerio. Allon funkciis kiel Ministro de Laboro de 1961 ĝis 1967, vic-ĉefministro de 1968 ĝis 1977 kaj specife inter 26 februaro 1969 kaj 17 marton 1969 li estis la provizora ĉefministro ĵus post la morto de Levi Eŝkol.

Allon estis instalita kiel ministro pri eksteraj aferoj en 1974, kaj li tenis tiun pozicion ĝis 1977 Separate and Unequal, Chapter IV. Human Rights Watch, 19 December 2010.

 Memoro 
Stratoj, parkoj, kaj lernejoj estas nomitaj laŭ Yigal Allon en Israelo. En 1987 la Muzeo Yigal Allon estis establita en kibuco Ginosar.

 Eldonaĵoj 





 Referencoj 

 Eksteraj ligiloj 

Kategorio:Ministroj pri eksteraj rilatoj de Israelo
Kategorio:Israelaj generaloj
Kategorio:Mortintoj en 1980
Kategorio:Jiŝuv